送僧入馬頭山
作者：貫休
朝代：唐

paragraphs: 馬頭寶峰，秀塞寒空。
有叟有叟，真隱其中。
無味醍醐，亦非般若。
白趾碧目，數百瀟灑。
苦竹大於杉，白熊臥如馬。
金鍾撼壑，布水噴瓦。
芙蓉堂開峰月入，岳精踏雪立屋下。
伊余解攀緣，已是非常者。
更有叟，獨往來，與我語。
情無剛彊，氣透今古。
竹笠援補，芒鞋藤乳。
北風倒人，乾雪不聚。
滿頭霜雪湯雪去，湯雪去。
無人及，空望真氣江上立。